Քոչարյանն անցած ժամանակ է Հայաստանի համար: Մեր կյանքում այլևս չի կարող վերադառնալ մեկը, ում թիկնապահը սրճարանի զուգարանում մարդ է սպանում, ով մարդկանց դուրս է շպրտում տներից Հյուսիսային պողոտայում, ով զինված բանակ է բերում քաղաքացիների դեմ, ում ընտանիքը Հայաստանի ամենախոշոր բիզնեսների սեփականատերն է կամ մասնաբաժիններ ունի: Ուղղակի հնարավոր չէ: Այդպիսի անցյալը կարող է վերադառնալ բացառապես վերաիմաստավորվելու համար, բայց ոչ երբեք իրականության տեղը գրավելու համար: Փաշինյանին բռնապետ անվանելով երբեմնի առյուծ սպանողը երևի փորձում է դիրքավորվել իր համար անսովոր ու շատ անհարմար ընդդիմության դերում, փորձում է զոհ ներկայանալ, բայց մեկ էլ հաջորդ իսկ պահին սկսում է սպառնալ: Այ, սա արդեն իրական Քոչարյանն է: